EkBass/fiwiki-20250220-pages-articles huggingface dataset:
Islannin finanssikriisi 2008–2011

Islannin finanssikriisi 2008–2011 oli Islannissa tapahtunut taloudellinen ja poliittinen tapahtuma, jonka aikana valtio otti haltuunsa maan kolme suurinta, pahasti velkaantunutta pankkia. Kriisi johti talousromahdukseen, Islannin kruunun arvon romahdukseen ja työttömyyden kasvuun. Kriisi sai alkunsa, kun kansainvälinen talouskriisi romahdutti myös Islannin talouden. Islantilaiset finanssilaitokset olivat lainanneet ja sijoittaneet todella suuria summia rahaa, mutta sijoituskohteet eivät kuitenkaan tuottaneet toivotulla tavalla. Lokakuussa 2008 maan kolme suurinta pankkia, Kaupthing, Landsbanki ja Glitnir kaatuivat. Valtio otti ne haltuunsa. Islannin kruunun arvo romahti ja islantilaisten ihmisten velat moninkertaistuivat. Pankkien kaatumisen jälkeen seurasi useiden kuukausien katumielenosoituksia, joissa Islannin kansa vaati muun muassa maan poliittisen johdon ja keskuspankin johtajien eroa. Tammikuussa 2009 Islannin silloinen pääministeri Geir Haarde ilmoitti, että toukokuussa maassa järjestettäisiin ennenaikaiset vaalit. Ennen sitä kauppaministeri Björgvin Sigurðsson ja Islannin rahoitustarkastuksen johto olivat jättäneet tehtävänsä. Mielenosoitukset jatkuivat kuitenkin vielä ilmoituksen jälkeenkin, ja myöhemmin samassa kuussa Islannin hallitus erosi. Valtaan äänestettiin uusi hallitus, joka alkoi vuonna 2010 säännöstellä valuutta- ja pääomaliikkeitä. Säännöstelyn tavoitteena oli valuuttapaon estäminen. Vuonna 2015 hallitus ilmoitti alkavansa purkaa säännöstelyä. Lokakuuhun 2015 mennessä Islannissa oli määrätty 26 finanssikriisin aiheuttanutta pankkiiria ja rahoittajaa vankeusrangaistukseen. Muista Euroopan maista poiketen Islannin talous lähti kriisin jälkeen vakaaseen kasvuun. Talouskasvu johtui siitä, että maan tärkeimmät elinkeinot kalastus ja turismi olivat myös kasvavassa kysynnässä. == Lähteet == Luokka:Talouskriisit Luokka:Islannin talous
Kuluttajaosuustoiminnan säätiö

Kuluttajaosuustoiminnan säätiö sr on Tradekan vuonna 2012 perustama säätiö. Säätiön tarkoitus on edistää kuluttajien asemaa ja taloudellista tietämystä. Säätiö myöntää apurahoja. Säätiön hallussa on osa (5 %) Tradeka-Yhtiöt Oy:n äänivallasta. Järjestelyn tarkoitus on suojata Tradekaa valtausyrityksiä vastaan. == Lähteet == == Aiheesta muualla == * Kuluttajaosuustoiminnan säätiö Luokka:Tradeka Luokka:Suomalaiset säätiöt
Tradekan säätiö

Tradekan säätiö sr on Tradekan vuonna 2014 perustama säätiö. Sääntöjensä mukaan säätiö vaalii edistysmielisen osuustoimintaliikkeen aatteellista ja sivistyksellistä perintöä ja edistää taloudellisiin kysymyksiin ja yritystoimintaan liittyvän osaamisen kehittämistä. Säätiö myös harjoittaa lahjoitustoimintaa sekä hallinnoi taidekokoelmaa.Tradekan säätiö Tradeka Vuonna 2021 Tradekan säätiö lahjoitti yhteensä 550 000 euroa 26 eri taholle. Lahjoituksia saivat esimerkiksi Ensi- ja turvakotien liitto sekä Ammattiin opiskelevien liitto. Kaikki lahjoitusten saajat on julkaistu vuosittain Tradekan verkkosivuilla. Säätiön hallussa on osa (46 %) Tradeka-Yhtiöt Oy:n äänivallasta. Järjestelyn tarkoitus on suojata Tradekaa valtausyrityksiä vastaan. Tradekan säätiön hallitukseen nimittävät jäseniä säätiön valtuuskunta sekä nimetyt säätiöt, joita ovat Vasemmistoliiton Vasemmistofoorumi- ajatuspajan perustaneet Yrjö Sirolan säätiö ja Kansan sivistystyön liitto sekä vasemmistoliiton varallisuutta hallitseva Avantisäätiö. SDP:n puolelta säätiöön nimittävät edustajia Työväenlehdistön kannatusyhdistys, Työväen Sivistysliitto, Kiinteistö Oy Karihaara ja Kustannusosakeyhtiö Kansanvalta, joiden kaikkien postiosoite on SDP:n puoluetoimistolla. Loput kaksi hallitusedustajaa nimittävät kommunistien Demokraattinen sivistysliitto sekä Kansan sivistysrahasto. == Lähteet == == Aiheesta muualla == * Tradekan säätiö Luokka:Tradeka Luokka:Suomalaiset säätiöt
Cesare Cremonini (muusikko)

Cesare Cremonini (s. 27. maaliskuuta 1980 Bologna, Italia) on italialainen muusikko ja näyttelijä. Hän tuli tunnetuksi Lùnapop-yhtyeen johtohahmona 1999–2002. Sen jälkeen hän on ollut soolouralla. Cremoninin isoimmat hitit ovat "Vieni a vedere perché", "Latin Lover", "Gongi-Boy", "Marmellata #25", "Dicono di me", "Figlio di un re", "Il Comico", "Mondo", "Buon viaggio (Share The Love)", "Poetica" ja "Nessuno Vuole Essere Robin". Cremonini on kertonut kuulevansa ääniä. == Albumit == Cremonini on julkaissut kuusi albumia: * Bagus (2002) * Maggese (2005) * Il primo bacio sulla Luna (2008) * La Teoria dei Colori (2012) * Logico (2014) * Possibili Scenari (2017) sekä livealbumit: * 1+8+24 (2006) * Più che logico (2015) == Televisiosarjat ja elokuvat == Televisio Vuosi Nimi Rooli Huom. 2001 Via Zanardi 33 Gustavo 1 jakso 2016 Top Gear Italia 2017 L'ispettore Coliandro Elokuvat Vuosi Nimi Rooli Huom. 2002 Un amore perfetto Celestino 2011 Il cuore grande delle ragazze Carlino Viggetti == Kirjat == * Le ali sotto ai piedi (Rizzoli, 2009) * Let them talk.Ogni canzone é una storia. (Mondadori, 2020) ==Lähteet== Luokka:Italialaiset poplaulajat Luokka:Italialaiset näyttelijät Luokka:Vuonna 1980 syntyneet Luokka:Elävät henkilöt
Spin (suomalainen lehti)

Spin on Turun Science Fiction Seuran julkaisema scifiin, fantasiaan ja muuhun spekulatiiviseen fiktioon keskittyvä kulttuurilehti. Lehdessä julkaistaan muun muassa kotimaisia ja ulkomaisia spefinovelleja sekä arvosteluja, artikkeleita ja uutisia kirjoista, elokuvista, sarjakuvista ja muista spefiharrastajia kiinnostavista aiheista. Spin julkaisee vuosittain Nova-kirjoituskilpailun voittajan. Spin on suomalaisen spefilehtien joukossa niin sanottu yleisaikakauslehti, joka käsittelee laajasti erilaisia kiinnostavia spekulatiivisia aiheita. Lehden sisällössä painottuvat uudet ilmiöt ja turkulaisuus. Spin ilmestyy kahdesti vuodessa painettuna lehtenä. Samalla Verkko-Spiniin ilmestyy valitun teeman mukaista sisältöä. Verkko-Spiniä päivitetään myös painettujen numeroiden välissä. == Spinin historiaa == Spin on ilmestynyt vuodesta 1977 lähtien. Se on Suomen vanhin tieteis- ja fantasiakirjallisuuteen keskittyvä julkaisu, joka on ilmestynyt keskeytyksettä ensimmäisestä numerostaan saakka. Lehden ensimmäinen päätoimittaja oli Markku Haapio. Haapio jatkoi päätoimittaja vuoteen 1980 asti, minkä jälkeen lehteä toimitti jonkin aikaa toimituskunta. Toimituskunnasta päätoimittajaksi nousi lopulta Kari Mäentaka. Spinin ulkoasu ja sisältö ovat vaihdelleen vuosien ajan runsaasti. Siihen ovat vaikuttaneet päätoimittajien ja toimituskunnan vaihtuvuus sekä TSFS:n taloudellinen tilanne. Esimerkiksi numero 1/1990 on vain neljän sivun mittainen, kun taas numerossa 1/2000 oli peräti sata sivua. Lehden julkaisutahti on myös vaihdellut paljon. Keskimääräisesti Spin on pyrkinyt ilmestymään neljä kertaa vuodessa. Välillä lehteä on kuitenkin julkaistu peräti kuusi kertaa vuodessa, kuten vuosina 1993–2001. Vuodesta 2016 lähtien Spin on ilmestynyt painettuna kaksi kertaa vuodessa (paitsi vuonna 2017, jolloin ilmestyi kaksiosainen English Special) opetus- ja kulttuuriministeriö muuttaessa pienlehtien apurahakriteerejään. == Lista Spinin päätoimittajista 1977–2024 == * Markku Haapio, 1977–1980 * Kari Mäentaka, Timo Mäntylä ja Esa Riihonen (toimituskunta), 1980–1981* * Kari Mäentaka, 1982 * Harri Haarikko, 1983–1986 * Erkki Lindholm, 1986–1988 * Ben Roimola, 1988–1992 * Pasi Neva, 2/1990 * Tero Ykspetäjä, 1993–1997 * Shimo Suntila, 1997–2004 * Leila Paananen (toimitussihteeri), 3–4/2004, 4b/2004* * Johanna Ahonen, 2005–2007 * Tiina Männistö-Funk, 1/2008 * Mari Saario, 2008–2010 * Mirelle Aalto, 2010–2012 * Milla Aalto, 2013–2014 * Akseli Pekkarinen, 2015–2016 * Anna Mattila, 2017–2021 * Amanda Suomi 2021–2023 * Emma Korhonen 2024– * Lehdellä ei ollut päätoimittajaa. == Lähteet == Luokka:Suomalaiset kulttuurilehdet Luokka:Suomalaiset science fiction -lehdet
Siltasaari-Invest

Siltasaari-Invest Oy oli suomalainen pörssiyhtiö. Yhtiö oli listattu Helsingin pörssiin vuosina 1988–1990. Siltasaari-Investin perusti suomalainen Sijoitus- Kantava Oy. Siltasaari-Investin suurimmat omistajat vuonna 1989 olivat Työväen Opintorahasto, SAK, Haka ja Kansa-yhtymä. Siltasaari-Invest fuusioitiin Jämerä-Kiinteistöt Oy:n kanssa vuonna 1990 Suomen Pörssikiinteistöt Oy:öön. Samalla yhtiön nimi muutettiin Ferenda Oy:ksi. == Lähteet == Luokka:Entiset suomalaiset pörssiyhtiöt Luokka:Punapääoma
STS-Invest

STS-Invest Oy oli arvopapereihin erikoistunut pörssiyhtiö. Yhtiö oli listattu Helsingin pörssiin vuosina 1987–1991. Yhtiö oli suomalaisen työväenliikkeen ensimmäinen pörssiyhtiö. Sen perusti suomalainen Sijoitus-Kantava Oy. STS- Investin suurimmat omistajat vuonna 1990 olivat Työväen Opintorahasto, Nobiscum, Sijoitus-Kantava ja STS-Pankki. STS-Invest fuusioitiin STS-Pankkiin samassa yhteydessä, kun STS-Pankki listautui pörssiin vuonna 1991. STS- Investin osakkeenomistajille järjestettiin vaihtotarjous, jossa osakkeet sai vaihtaa STS-Pankin osakkeisiin. == Lähteet == Luokka:Entiset suomalaiset pörssiyhtiöt Luokka:Punapääoma Luokka:Työväen säästöpankit
Kjell-Åke Nilsson

Kjell-Åke "Sörmarkarn" Lennart Nilsson (5. huhtikuuta 1942 Torsby, Värmlanti) oli ruotsalainen korkeushyppääjä. Hän nousi maailman kärkihyppääjiin 1960-luvun alussa. Kaksissa olympialaisissa hän oli kahdeksan parhaan joukossa. Kjell-Åke Nilsson paransi ennätystään vuosina 1955-1959 korkeuteen 2,05 cm. Näin hänestä tuli uraansa lopettamassa olleen Euroopan mestari Richard Dahlin seuraaja Stig "Stickan" Petterssonin kilpakumppanina ja aisaparina Ruotsia edustaessaan. Seuraavana vuonna 18-vuotiaana hän nousi tuloksella 2,07 cm Ruotsin olympiajoukkueeseen Roomaan, jossa hän sijoittui kolmen kilpailijan jakamalle 7. sijalle tuloksella 2,03 cm. Maanmies Stig "Stickan" Pettersson tuli viidenneksi. Seuraava vuosi oli armeijan vuoksi Nilssonilla välivuosi, mutta vuonna 1962 oli hän jälleen mukana ja saavutti kolmannen maansa mestaruushopean Petterssonin jäljessä. Seuraavana vuonna 1963 tuli sitten ensimmäinen Ruotsin mestaruus tuloksella 2,10 cm ennen "Stickania". Pohjoismaiden mestaruuskilpailuissa "Stickan" oli jälleen parempi ottaen mestaruuden ja Nilsson hopeasijan. Tokion vuoden 1964 olympialaisissa Nilsson oli yhdessä "Stickanin" kanssa. Olympialaisten loppukilpailussa kulta meni Neuvostoliiton Brumelille tuloksella 2,18 cm "Stickanin" ollessa neljäs tuloksella 2,14 cm ja Kjell-Åke Nilssonin jaetulla kuudennella sijalla tuloksella 2,09 cm. Vuoden 1965 merkittävimpiä saavutuksia oli Ruotsin mestaruus tuloksella 2,10 cm ennen "Stickania". Pohjoismaiden mestaruus ja voitto Suomi-Ruotsi -maaottelussa. Kaikkiaan Nilsson oli urallaan mukana Suomi-Ruotsi -maaotteluissa viisi kertaa, joissa hän voitti vain mainitun yhden kerran. Vuoden 1965 Ruotsin mestaruus meni Bo Jonssonille. Vuoden 1966 alussa olivat ensimmäiset sisähallin EM-kisat Dortmundissa, joissa Nilsson otti pronssia tuloksella 2,08 cm. Kesällä Budapestin EM-kisoissa hän sijoittui kahdeksanneksi tuloksella 2,03 cm. Nilsson nimettiin yleisurheilun Stora Grabbariksi #224. Hän oli Track & Field News'n vuosittaisessa arvostuksessa 10 parhaan joukossa vuosina 1963–1964. Vuonna 1963 Track & Field News sijoitus oli 7. ja vuonna 1964 9. ==Lähteet== Luokka:Ruotsalaiset korkeushyppääjät Luokka:Vuonna 1942 syntyneet Luokka:Elävät henkilöt
August Natterer

August Natterer (3. elokuuta 1868 Schornreute, Saksa – 7. lokakuuta 1933 Rottenmünster, Saksa) oli saksalainen taidemaalari. == Elämä == Natterer oli nuorin yhdeksästä lapsesta toimistotyöläisen perheessä. Hän varttui Stuttgartissa, opiskeli sähköasentajaksi siellä ja meni naimisiin. Sitten hän sairastui uskonnollisiin näköharhoihin ja ahdistukseen vuonna 1907. Natterer yritti itsemurhaa. Hän joutui psykiatriseen sairaalaan, joissa hän vietti seuraavat 26 vuotta elämästään. Natterer väitti olevansa keisari Napoleonin tunnustamaton lapsi ja maailman pelastaja. Natterer inspiroitui näyistään ja maalasi niitä. Hän oli Hans Prinzhornin potilaana ja Prinzholm keräsi potilaidensa töitä. Natterer kuoli sydänkohtaukseen laitoksessa lähellä Rottweiliä. == Lähteet == Luokka:Saksalaiset taidemaalarit Luokka:Vuonna 1868 syntyneet Luokka:Vuonna 1933 kuolleet
Fontenay-près-Vézelay

Fontenay-près-Vézelay on kunta Ranskassa Yonnen departementissa Bourgogne- Franche-Comtén alueella. Se sijaitsee noin 20 kilometriä Avallonin kaupungista lounaaseen. Kunta on tunnettu aiemmin myös nimellä Fontanae. Autunin piispanistuin lahjoitti kunnan Vézelayn apottiluostarille, joka omisti sen suureen vallankumoukseen saakka. Kunnan keskustassa oleva Saint-Germainin kirkko on peräisin 1100-luvulta, ja kirkon kuori on tehty 1400-luvulla. Pouillyn kylässä on aikanaan ollut Vaubanin linnoitus. Kunta on osa Morvanin luonnonpuistoa (Parc naturel régional du Morvan). Tiedosto:018_Fontenay-près- Vezelay_(_89450_).JPG|Saint-Germainin kirkko Tiedosto:023_Fontenay-près- Vezelay_(_89450_).JPG|Kunnantalo ==Lähteet== ==Aiheesta muualla== Luokka:Yonnen kunnat
Ilon

Ilon Adlercreutz eli Ilon (tyyliteltynä ILON; s. 1998 tai 1999) on suomalainen muusikko. Ilonin isä on poliitikko Anders Adlercreutz. ==Ura== Adlercreutzin esikoissingle Selfish Love julkaistiin syyskuussa 2020. Hän osallistui samana vuonna YleX:n ”YleX Läpimurto” -kilpailuun, jossa sijoittui toiselle sijalle. ==Diskografia== ===Singlet=== Nimi Vuosi Listasijoitukset Myynti FIN Single- lista Radio- lista ”selfish love” 2020 – – – ”catch-22” – – – ”tobacco” 2021 – 60 – ==Lähteet== Luokka:Suomalaiset laulajat Luokka:Suomalaiset aateliset Luokka:Elävät henkilöt Luokka:1990-luvulla syntyneet
Luis Arce

Luis Alberto Arce Catacora (s. 28. syyskuuta 1963 La Paz, Bolivia) on bolivialainen taloustieteilijä ja poliitikko, joka on toiminut maansa presidenttinä marraskuusta 2020. Arce oli Evo Moralesin presidenttikauden talousuudistusten suunnittelija. Uudistuksissa maan öljyvarat kansallistettiin, maatalousmaa jaettiin uudelleen, varakkaiden verotusta nostettiin ja paljon alkuperäisväestöä nostettiin köyhyydestä. Moralesin ja Acren välissä maata johti väliaikainen oikeistolainen presidentti Jeanine Áñez, ja Morales oli maanpaossa. Arcean hallitusta vastaan tehtiin epäonnistunut vallankaappausyritys 26. kesäkuuta 2024. == Lähteet == Luokka:Bolivian presidentit Luokka:Bolivialaiset tieteilijät Luokka:Taloustieteilijät Luokka:Vuonna 1963 syntyneet Luokka:Elävät henkilöt
Emilie Enger Mehl

Emilie Enger Mehl (s. 8. elokuuta 1993 Lørenskog) on norjalainen keskustapuolueen poliitikko. Hän toimi Norjan oikeus- ja valmiusministerinä Støren hallituksessa lokakuusta 2021 helmikuuhun 2025. Mehle on ollut edustajana suurkäräjillä vuodesta 2017. Hän on opiskellut oikeustieteitä Oslon yliopistossa. ==Muuta== Mehlistä tuli 28-vuotiaana virkaan astuessaan Norjan kaikkien aikojen nuorin oikeusministeri. Vuonna 2015 Mehl voitti NRK:n tosi- tv-kilpailu Annon ensimmäisen kauden. Kilpailijat elivät "aikakapselissa" vuoden 1764 Bergenissä opetellen viikoittain erilaisia käsityötaitoja. ==Lähteet== ==Aiheesta muualla== * Emilie Enger Mehl Norjan suurkäräjien nettisivuilla Luokka:Norjan oikeusministerit Luokka:Vuonna 1993 syntyneet Luokka:Elävät henkilöt
Victoria Pedretti

Victoria Pedretti (s. 23. maaliskuuta 1995 Philadelphia, Yhdysvallat) on yhdysvaltalainen näyttelijä. Hän on tunnettu muun muassa rooleistaan televisiosarjoissa The Haunting of Hill House, The Haunting of Bly Manor ja You. == Filmografia == Elokuvat Elokuvat Elokuvat Vuosi Nimi Rooli 2019 Once Upon a Time in Hollywood Leslie Van Houten 2020 Shirley Katherine 2023 Origin Irma Eckler 2024 Ponyboi Angel Televisiosarjat Televisiosarjat Televisiosarjat Televisiosarjat Vuosi Nimi Rooli 2018 The Haunting of Hill House Eleanor ”Nell” Crain Vance 2019–2023 You Love Quinn 2020 Amazing Stories Evelyn Porter 2020 The Haunting of Bly Manor Danielle ”Dani” Clayton == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1995 syntyneet Luokka:Elävät henkilöt
Lena Nilsson (s. 1962)

Ruth Lena Nilsson (s. 4. tammikuuta 1962 Tukholma, Ruotsi) on ruotsalainen näyttelijä.P. O. Qvist: Lena Nilsson, Svensk Fildatabas, viitattu 23.10.2021 Nilsson tanssi nuorena balettia, mutta näytteleminen alkoi kiinnostaa häntä, kun hän oli saanut 1980-luvulla pikku rooleja Dramatenissa. Päärooli nuorisoelokuvassa PS Sista sommaren (1988) nosti hänet julkisuuteen. Niihin aikoihin hän pääsi Tukholman Teaterhögskolaniin, josta hän suoritti tutkinnon 1990. Sen jälkeen hän on ollut Dramatenin näyttelijä. Nilssonin poika oli rap- artisti Einár. ==Lähteet== Luokka:Ruotsalaiset näyttelijät Luokka:Vuonna 1962 syntyneet Luokka:Elävät henkilöt
Alicia (albumi)

Alicia on Alicia Keysin seitsemäs studioalbumi, joka julkaistiin 18 syyskuuta 2020. == Kappaleet == # # # # # # # # # # # # # # # == Lähteet == Luokka:Alicia Keysin albumit Luokka:Vuoden 2016 albumit
Lena Nilsson

Lena Nilsson voi tarkoittaa seuraavia henkilöitä: *Lena Nilsson (s. 1945), ruotsalainen näyttelijä *Lena B. Nilsson (s. 1957), ruotsalainen näyttelijä *Lena Nilsson (s. 1962), ruotsalainen näyttelijä *Lena Nilsson (s. 1980), ruotsalainen kilpajuoksija ==Katso myös== *Leena Nilsson, suomalainen iskelmälaulaja
Lenin-setä asuu Venäjällä (elokuva)

Lenin-setä asuu Venäjällä on vuonna 1987 valmistunut Kanerva Cederströmin ohjaama puolipitkä dokumenttielokuva 1970-luvun marxilais-leniniläisten (taistolaisten) nuoriso- ja opiskelijajärjestöjen aktivistien vaiheista. Cederström on käsikirjoittanut elokuvan yhdessä Riikka Tannerin kanssa. Tekijät ovat selittäneet elokuvan nimeä seuraavasti: ”Elokuvan nimessä tiivistyy monta oleellista asiaa ajan hengestä. Se viittaa muun muassa lapsenomaisuuteen, vieraan kulttuurin ihailuun, Lenin- ja NKP-kulttiin, nuoruuden salaisiin haaveisiin ja auktoriteettiuskoon.” Dokumentissa esiintyy kymmenen entistä taistolaiskaaderia ja järjestöaktivistia, jotka kertovat kokemuksistaan liikkeessä ja siitä irtautumiseen liittyneestä henkilökohtaisesta kriisistä. Haastateltavien joukossa ovat muun muassa Rauni Paalanen ja Juhani Ruotsalo. Cederström ja Tanner käsittelivät elokuvaa käsikirjoittaessaan myös omaa menneisyyttään. Lenin-setä asuu Venäjällä oli tarkoitettu itsetutkiskelua sisältäväksi henkilökohtaiseksi dokumentiksi ja keskustelunavaukseksi taistolaisuudesta, ei analyysiksi 1970-luvun poliittisesta kuohunnasta. Elokuva herätti vilkkaan keskustelun keväällä 1988. Se palkittiin samana vuonna Tampere Film Festivalin pääpalkinnolla. == Lähteet == Luokka:Suomalaiset dokumenttielokuvat Luokka:Vuoden 1988 suomalaiset elokuvat Luokka:Vuoden 1988 dokumenttielokuvat Luokka:Taistolaisuus
Simo Kähäri

Simo Kähäri (22. syyskuuta 1909 Lempaala – 2. joulukuuta 1994 Kuopio) oli suomalainen yritysjohtaja, joka sai teollisuusneuvoksen arvonimen.Biografia- sampo: Simo Kähäri Viitattu 23.10.2021. Kähärin vanhemmat olivat maanviljelijä Matti Kähäri ja Maria Paukku ja puoliso 1939–1962 Impi Matilda Leskinen. Kähäri kävi viisi luokkaa keskikoulua Käkisalmen yhteiskoulussa 1922–1927 ja meni sitten Viipurin sahateollisuuskouluun. Tohmajärvellä Kähäri työskenteli sahan hoitajana ja teknillisenä johtajana 1933–1950, kunnes oli mukana perustamassa Soinlahti-yhtiötä Iisalmen maalaiskunnan Soinlahteen. Yhtiölle, jonka toimitusjohtajaksi Kähäri tuli, rakennettiin sekä saha että tiilitehdas. Jälkimmäisestä tuli Ylä-Savon suurin ja edellinen harjoitti kotimaan kaupan lisäksi vientiä. Kymi Kymmene osti koko Soinlahti-yhtiön osakekannan 1974, Kähäri jäi eläkkeelle tomitusjohtajan tehtävästä seuraavana vuonna. Hänellä oli useita alueellisia luottamustoimia sekä Tohmajärvellä että Iisalmessa ollessaan, samoin kuin edustamillaan toimialoilla. Molemmissa sodissa rintamaupseerina toiminut Kähäri osallistui myös reserviläistoimintaan. Teollisuusneuvoksen arvon hän sai vuonna 1969. ==Lähteet== Luokka:Suomalaiset yritysjohtajat Luokka:Vuonna 1909 syntyneet Luokka:Vuonna 1994 kuolleet
Lääkerikos

Lääkerikos on Suomen rikoslain 44. luvun mukainen rikos. Lääkerikos on kyseessä silloin, jos esimerkiksi valmistaa, varastoi, pitää myynnissä, luovuttaa määräysten vastaisesti lääkelaissa tarkoitettuja lääkkeitä. Lääkerikos on kyseessä myös silloin, jos laiminlyö tietojenantovelvollisuuden tai luettelon pitämisen. Rangaistuksena lääkerikoksesta annetaan sakkoa tai vankeutta enintään yksi vuosi. == Aiheesta muualla == * https://www.minilex.fi/a/rikoslaki-ja-l%C3%A4%C3%A4kerikos Luokka:Rikokset
Luettelo Britannian singlelistan ykkösistä vuonna 2019

Tämä on luettelo Britannian singlelistan kärkipaikkaa hallussaan vuonna 2019 pitäneistä artisteista ja singleistä. Päivämäärä Esittäjä(t) Kappale Lähde 3\. tammikuuta Ava Max ”Sweet but Psycho” 10\. tammikuuta Ava Max ”Sweet but Psycho” 17\. tammikuuta Ava Max ”Sweet but Psycho” 24\. tammikuuta Ava Max ”Sweet but Psycho” 31\. tammikuuta Ariana Grande ”7 Rings” 7\. helmikuuta Ariana Grande ”7 Rings” 14\. helmikuuta Ariana Grande ”7 Rings” 21\. helmikuuta Ariana Grande ”Break Up with Your Girlfriend, I’m Bored” 28\. helmikuuta Ariana Grande ”7 Rings” 7\. maaliskuuta Lewis Capaldi ”Someone You Loved” 14\. maaliskuuta Lewis Capaldi ”Someone You Loved” 21\. maaliskuuta Lewis Capaldi ”Someone You Loved” 28\. maaliskuuta Lewis Capaldi ”Someone You Loved” 4\. huhtikuuta Lewis Capaldi ”Someone You Loved” 11\. huhtikuuta Lewis Capaldi ”Someone You Loved” 18\. huhtikuuta Lewis Capaldi ”Someone You Loved” 25\. huhtikuuta Lil Nas X ”Old Town Road” 2\. toukokuuta Lil Nas X ”Old Town Road” 9\. toukokuuta Stormzy ”Vossi Bop” 16\. toukokuuta Stormzy ”Vossi Bop” 23\. toukokuuta Ed Sheeran ja Justin Bieber ”I Don’t Care” 30\. toukokuuta Ed Sheeran ja Justin Bieber ”I Don’t Care” 6\. kesäkuuta Ed Sheeran ja Justin Bieber ”I Don’t Care” 13\. kesäkuuta Ed Sheeran ja Justin Bieber ”I Don’t Care” 20\. kesäkuuta Ed Sheeran ja Justin Bieber ”I Don’t Care” 27\. kesäkuuta Ed Sheeran ja Justin Bieber ”I Don’t Care” 4\. heinäkuuta Ed Sheeran ja Justin Bieber ”I Don’t Care” 11\. heinäkuuta Ed Sheeran ja Justin Bieber ”I Don’t Care” 18\. heinäkuuta Shawn Mendes ja Camila Cabello ”Señorita” 25\. heinäkuuta Ed Sheeran, mukana Khalid ”Beautiful People” 1\. elokuuta Shawn Mendes ja Camila Cabello ”Señorita” 8\. elokuuta Shawn Mendes ja Camila Cabello ”Señorita” 15\. elokuuta Shawn Mendes ja Camila Cabello ”Señorita” 22\. elokuuta Shawn Mendes ja Camila Cabello ”Señorita” 29\. elokuuta Shawn Mendes ja Camila Cabello ”Señorita” 5\. syyskuuta Ed Sheeran, mukana Stormzy ”Take Me Back to London” 12\. syyskuuta Ed Sheeran, mukana Stormzy ”Take Me Back to London” 19\. syyskuuta Ed Sheeran, mukana Stormzy ”Take Me Back to London” 26\. syyskuuta Ed Sheeran, mukana Stormzy ”Take Me Back to London” 3\. lokakuuta Ed Sheeran, mukana Stormzy ”Take Me Back to London” 10\. lokakuuta Tones and I ”Dance Monkey” 17\. lokakuuta Tones and I ”Dance Monkey” 24\. lokakuuta Tones and I ”Dance Monkey” 31\. lokakuuta Tones and I ”Dance Monkey” 7\. marraskuuta Tones and I ”Dance Monkey” 14\. marraskuuta Tones and I ”Dance Monkey” 21\. marraskuuta Tones and I ”Dance Monkey” 28\. marraskuuta Tones and I ”Dance Monkey” 5\. joulukuuta Tones and I ”Dance Monkey” 12\. joulukuuta Tones and I ”Dance Monkey” 19\. joulukuuta Tones and I ”Dance Monkey” 26\. joulukuuta LadBaby ”I Love Sausage Rolls” == Katso myös == * Luettelo Britannian singlelistan ykkösistä vuonna 2020 * Luettelo Britannian singlelistan ykkösistä vuonna 2021 * Luettelo musiikkilistoista == Lähteet == * === Viitteet === 2019 Britannian singlelistan ykköset
Maantie (albumi)

Maantie on laulaja-lauluntekijä Kauko Röyhkän & The Bootsin yhteinen albumi, joka julkaistiin 14. syyskuuta 2018. == Kappaleet == # # # # # # # # # == Arvostelut == * Desibeli.net: Kauko Röyhkä & The Boots: Maantie Viitattu 23.10.2021. * Helsingin Sanomat: Kauko Röyhkä ei saa naisista tarpeekseen, mutta kuulijalle alkaa vähitellen riittää Viitattu 23.10.2021. * Nousu.net: https://www.nousu.net/kauko-royhka-the-boots-maantie/ Maantie Kauko Röyhkä & The Boots Viitattu 23.10.2021. * Soundi: Arvio: Kauko Röyhkä kulkee kohusta toiseen – uutuudellaan Röyhkä näyttäytyy yllättävässäkin valossa Viitattu 23.10.2021. == Lähteet == Luokka:Kauko Röyhkän albumit Luokka:Vuoden 2018 albumit
Ludvík Vaculík

Ludvík Vaculík (23. heinäkuuta 1926 Brumov, Tšekkoslovakia – 6. kesäkuuta 2015 Dobřichovice, Tšekki) oli tšekkiläinen kirjailija ja toisinajattelija Tšekkoslovakian aikana. Hän oli aktiivinen Prahan kevään 1968 toimija. Hänen teoksensa joutuivat julkaisukieltoon 1969. == Elämä == Vaculík syntyi puusepän perheeseen Brumovin kylässä itäisessä Määrissä. 1940-luvun alussa hän työskenteli Batan tehtailla ja opiskeli ammatillisessa oppilaitoksessa kengänvalmistusta. 1946–1950 hän opiskeli journalismia Prahassa, minkä jälkeen hän työskenteli opettajana sekä konepajatehtaan työntekijänä. Kahden vuoden pakollisen asepalveluksen jälkeen Vaculík siirtyi toimittajan uralle vuonna 1953. Hän kuului tähän aikaan Tšekkoslovakiassa valtaapitäneeseen kommunistiseen puolueeseen. Vuonna 1965 Vaculík sai paikan uudistusmielisen kirjallisuuslehti Literární novinyn (myöhemmin Literární listy ja Listy) toimituksessa, jossa hän keskittyi erityisesti yhteiskunnalliseen journalismiin. Hänen suomeksikin käännetty Kaksituhatta sanaa -manifesti julkaistiin lehdessä kesäkuussa 1968, Prahan kevään tapahtumien ollessa käynnissä. Vuosien 1967 ja 1968 jälkeen Vaculík ei kannattanuut enää kannattanut kommunistista aatetta, ja hänet erotettiin puolueeta näihin aikoihin. Listy pakotettiin lakkauttamaan toimintansa vuonna 1969, minkä jälkeen Vaculík jatkoi uraansa vapaana toimittajana. Normalisaation aikakaudella Vaculík oli yksi Tšekkoslovakian Samizdat-liikkeen keskushahmoista. Hänen 1972 perustamansa Edice Petlice julkaisi noin 400 teosta. Vaculík oli myös yksi Peruskirja 77:n ensimmäisistä allekirjoittajista. Hallituksenvastaisen toimintansa takia maan turvallisuuspalvelu vainosi Vaculíkia aina samettivallankumoukseen saakka. Vaculík palasi julkiseen elämään vasta kommunistivallan kaatumisen jälkeen. Viimeiset vuosikymmenensä hän pysyi aktiivisena kirjailijana, kolumnistina sekä yhteiskunnallisena keskustelijana. Vaculíkille myönnettiin useita kunnianosoituksia ja muun muassa Tšekin kirjallisuuden valtiopalkinto vuonna 2008. Vaculík kuoli 88-vuotiaana Dobřichovicessa. == Tuotanto, tyyli ja maine == Vaculík julkaisi kirjailijan urallaan paljon henkilökohtaisia tarinoita sekä fiktiota sekoittavaa proosaa. Esimerkiksi Rušný dům kuvasi tšekkiläistä yhteiskuntaa 1970-luvun lopulla päiväkirjamerkintöjen, muistojen sekä proosan keinoin toisinajattelijan näkökulmasta. Vaculíkia on pidetty tyyliltään Franz Kafkan seuraajana muun muassa suomeksi Marsut nimellä julkaistussa Morčatassa. Kirjojen lisäksi Vaculík julkaisi huomattavan määrän följetongejä. ==Suomennetut teokset== * Marsut (Morčata), suom. Kirsti Siraste, Helsinki: Tammi 1977 Sarja: Keltainen kirjasto 136 ISBN 951-30-4003-8 * Kaksituhatta sanaa, manifesti. Teoksessa: Maailma tänään: yhdeksän artikkelia, suom. Tutteli Lindberg. Helsinki: Otava 1968 == Perhe == Vaculík oli naimisissa vaimonsa Marie Vaculíkován kanssa vuodesta 1949 aina kuolemaansa saakka. Pari sai yhdessä kolme poikaa. Pitkäaikaisen kumppaninsa Lenka Procházkován kanssa Vaculík sai tyttären ja pojan. ==Lähteet== ==Aiheesta muualla== Luokka:Tšekkoslovakialaiset kirjailijat Luokka:Vuonna 1926 syntyneet Luokka:Vuonna 2015 kuolleet
Tom C. Bergroth

Tom Christian Einarsson Bergroth (s. 5. lokakuuta 1951) on suomalainen museomies ja kirjailija. Hän on opettanut esinetutkimusta ja heraldiikkaa Åbo Akademissa ja Turun yliopistossa. Hän on julkaissut kirjoja ja artikkeleita heraldiikasta, ritarikunnista ja mitaleista sekä vapaamuurariudesta. Hän on aiemmin myös toiminut Societas Heraldica Scandinavican hallituksen jäsenenä. == Teoksia == * Bergroth, Tom – Alhonen, Tuukka: Turun ilmatorjuntapatteriston vaiheet 1937–1987. Turun ilmatorjuntapatteristo 1987. * Bergroth, Tom C. – Söderström, Marita: Kultaa ja taivaansinistä: Vapaamuurarius, aate ajassa. Turun maakuntamuseo 1991. * Med det himmelska ljuset som ledare: S:t Johannes logen S:t Henrik i Åbo 1931–2006. Föreningen S:t Henrik 2006 * Heraldiikka – ajaton viestintämuoto: Varsinais-Suomen ja Satakunnan vaakuna 450 vuotta. Varsinais-Suomen liitto – Satakuntaliitto 2007. Luokka:Suomalaiset heraldikot Luokka:Suomalaiset tietokirjailijat Luokka:Vuonna 1951 syntyneet Luokka:Elävät henkilöt
Luettelo tiedustelulajeista

Tämä on luettelo tiedustelulajeista. Tiedustelu jaetaan tiedonhankintamenetelmiensä ja käyttämiensä tiedustelukohteiden ja/tai lähteiden perusteella eri lajeiksi, joista käytetään kansainvälisiä lyhenteitä.Sata vuotta suomalaista sotilastiedustelua 2018, 16 * HUMINT (Human Intelligence), lähteenä ovat ihmiset ja heillä oleva materiaali. * SIGINT (Signal Intelligence), lähteenä ovat eri (tietoliikenne)järjestelmien signaalit ** ELINT (Electronic Intelligence), kohteena mm. tutkajärjestelmien signaalitWhitesmith 2020, 40,Wiley 1993, xiii ** COMINT (Communications Intelligence), lähteenä ovat viestiliikenteenä lähetettävät sanomat * MASINT (Measurement and Signatures Intelligence), tiedustelu suuntautuu kohteena olevan järjestelmän ominaisuuksiin ja toiminnan tuntomerkkeihin ** ACINT (Acoustic Intelligence), MASINT-tiedustelun alalajiWhitesmith 2020, 41 ** RADINT (Radiation Intelligence), MASINT-tiedustelun alalaji * IMINT (Imagery Intelligence), lähteenä on kuvamateriaali * GEOINT (Geospatial Intelligence), tunnettujen kohteiden ympäristön paikka- ja olosuhdepiirteisiin liittyvä tiedustelun muoto * TECHINT (Technical Intelligence), kohteena on asevoimien käyttämä teknologia * MEDINT (Medical Intelligence), kohteena ovat ihmisten ja eläinten terveyteen liittyvät seikat * OSINT (Open Source Intelligence) julkisiin lähteisiin ja aineistoihin kohdistuva analyysi Sata vuotta suomalaista sotilastiedustelua 2018, 21Whitesmith 2020, 40-43 ==Tiedustelulajit Heiskasen (1987) mukaanHeiskanen 1987, 16== * Tähystys * Partiointi * Lentotiedustelu * Kuuntelu- eli radiotiedustelu * Sotavankien ja loikkarien kuulustelu * Sotasaalisasiakirjojen ja -välineistön tutkiminen * Salainen eli agenttitiedustelu eli asiamiestiedustelu eli vakoilu ==Lähteet== * * * * ===Viitteet=== Luokka:Luettelot yhteiskunnasta Luokka:Tiedustelu
Gareth Jones (toimittaja)

Gareth Richard Vaughan Jones (13. elokuuta 1905 – 12. elokuuta 1935) oli walesilainen toimittaja, joka maaliskuussa 1933 raportoi ensimmäisenä länsimaissa omalla nimellään Neuvostoliiton vuosien 1932–1933 nälänhädästä ja Ukrainan holodomorista. Jonesia kiellettiin uutisten jälkeen koskaan palaamasta Neuvostoliittoon. Hänet murhattiin vuonna 1935 hänen ollessaan tutkimassa Japanin miehittämää Mongoliaa. Murhan takana oli todennäköisesti Neuvostoliiton sisäministeriö NKVD.BBC: Journalist Gareth Jones' 1935 murder examined by BBC Four == Elokuvia == * Agnieszka Holland: Mr Jones (2019) ==Lähteet== Luokka:Brittiläiset toimittajat Luokka:Brittiläiset henkirikosten uhrit Luokka:Vuonna 1905 syntyneet Luokka:Vuonna 1935 kuolleet
Shōken

Keisarinna Shōken (; 9. toukokuuta 1849 - 9. huhtikuuta 1914), syntyjään Masako Ichijō (), oli Japanin keisari Meijin vaimo ja neuvonantaja. Hän oli yksi Japanin Punaisen Ristin Seuran () perustajista, jonka hyväntekeväisyystyö tunnettiin koko ensimmäisen Kiinan ja Japanin sodan ajan. Luokka:Japanin keisarinnat Luokka:Vuonna 1849 syntyneet Luokka:Vuonna 1914 kuolleet
Dina (nimi)

Dina on naisen etunimi. Se on Vanhassa testamentissa patriarkka Jaakobin tyttären nimi. Lähtömuotona on heprealainen nimi Dinah ja sana din, jonka merkitys on ’tuomio’. Toisaalta Dina voi olla myös lyhentymä esimerkiksi Adinasta tai Bernhardinasta. Digi- ja väestötietoviraston mukaan Suomessa on joulukuun 2024 loppuun mennessä tilastoitu noin 580 Dina-nimistä henkilöä. == Nimipäivät == Norjassa Dinan nimipäivä on 30. joulukuuta. Suomessa Dina-nimi esiintyy Helsingin yliopiston almanakkatoimiston virallisessa koirien nimipäiväkalenterissa. Siinä Dinan nimipäivä on 14. lokakuuta. == Tunnettuja Dinoja == * Dina Asher-Smith (s. 1995), brittiläinen pikajuoksija ja olympiamitalisti * Dina Averina (s. 1998), venäläinen rytminen voimistelija * Dina Babbitt (1923–2009), holokaustista selvinnyt tšekkoslovakialainen taiteilija * Dina Boluarte (s. 1962), Perun presidentti v. 2022– * Dina Frumina (1914–2005), ukrainalainen taidemaalari ja taideopettaja * Dina Garipova (s. 1991), venäläinen laulaja * Dina Joffe (s. 1952), latvialainen pianisti * Diana ”Dina” Korzun (s. 1971), venäläinen näyttelijä * Dina Manfredini (1897–2012), maailman vanhin ihminen (joulukuussa 2012) * Dina Meyer (s. 1968), yhdysvaltalainen näyttelijä * Dina Powell (s. 1973), yhdysvaltalainen poliittinen neuvonantaja * Dina Rubina (s. 1953), venäläinen kirjailija * Dina ”Nida” Senff (1920–1995), alankomaalainen uimari ja olympiavoittaja * Dina Sherman, yhdysvaltalainen ääninäyttelijä == Lähteet == == Aiheesta muualla == * Etunimien taivutus: Dina (Kotimaisten kielten keskuksen verkkojulkaisu) Luokka:Etunimet
Dina

Dina tai DINA voi tarkoittaa ainakin seuraavia: * Dina, naisen etunimi * Dina, Vanhan testamentin henkilö * Dina, vuosina 2006–2015 toiminut suomalainen televisiokanava * Dina, norjalainen elokuva vuodelta 2002 * DINA, Dirección de Inteligencia Nacional, chileläinen salainen poliisi * Dina, juotikassuku, nykyään osa Erpobdella-sukua.
Immunisaatio

Immunisaatio on prosessi, jossa yksilön immuunijärjestelmä vahvistuu tartunnanaiheuttajaa vastaan. Immunisaatio voi olla passiivista, jolloin immuuniksi tehdään tuomalla elimistöön valmiita vasta-aineitaTerveyskirjasto: passiivinen immunisaatio tai se voi olla aktiivinen, jolloin immusaatio tehdään tuomalla elimistöön antigeeneja, joita vastaan elimistö reagoi.Terveyskirjasto: aktiivinen immunisaatio Rokotus kuuluu aktiivisen immunisaation muotoihin. Ihmisen immuunipuolustusjärjestelmä voi tulla taudille immuuniksi myös taudin sairastamisen jälkeen. ==Lähteet== Luokka:Lääketiede
No Gods No Masters

No Gods No Masters on yhdysvaltalaisen rockyhtye Garbagen seitsemäs studioalbumi, joka julkaistiin 11. kesäkuussa 2021. ==Kappaleet== # # # # # # # # # # # == Kokoonpano == * Shirley Manson – laulu * Duke Erikson – kitara, basso, Koskettinet * Steve Marker – kitara, Koskettinet * Butch Vig – rummut == Lähteet == Luokka:Garbagen albumit Luokka:Vuoden 2021 albumit
Konstantin Vaginov

Konstantin Vaginov (1899 Pietari, Venäjä – 1934 Leningrad, Neuvostoliitto) oli venäläinen neuvostokirjailija. Hän opiskeli lakia ja osallistui Venäjän sisällissotaan punaisten puolella. Hän kuului alkuun akmeistien ryhmään, sittemmin oberiutteihin. Hän oli runoilijana kokeileva. Proosassaan hän kuvaa karnevalistisesti 1920-luvun kulttuurielämää. ==Lähteet== ==Aiheesta muualla== Luokka:Venäläiset kirjailijat Luokka:Neuvostoliittolaiset kirjailijat Luokka:Vuonna 1899 syntyneet Luokka:Vuonna 1934 kuolleet
Vaino Vahing

Vaino Vahing (15. helmikuuta 1940 Meeksi, Viro – 23. maaliskuuta 2008Vahing, Vaino, Kirjasampo, viitattu 23.10.2021) oli virolainen kirjailija, koulutukseltaan psykiatri. Hän käsitteli tuotannossaan psyyken ja alitajunnan ilmiöitä, joita neuvostoaikaan ei muuten käsitelty virolaisessa kirjallisuudessa. Vahing oli 1969–1979 naimisissa kirjailija Maimu Bergin kanssa.Vaino Vahing, Estonian Writers Online, viitattu 23.10.2021 ==Suomennetut novellit== * Machiavellin kirjeet tyttärelleen I–II, suom. Henri Kapulainen, antologiassa Merentakaisia: uusinta virolaista proosaa, toim. Eva Lille. Weilin + Göös 1984 Sarja: Weilin + Göösin kirjasto ISBN 951-35-2818-9 ==Lähteet== Luokka:Virolaiset kirjailijat Luokka:Vuonna 1940 syntyneet Luokka:Vuonna 2008 kuolleet
Japaninkletra

Japaninkletra (Clethra barbinervis) on kletrakasvien (Clethraceae) heimoon, kletrojen (Clethra) sukuun kuuluva kasvilaji, joka kasvaa luontaisena itäisestä Kiinasta Japaniin ulottuvalla alueella. Japaninkletra on kausivihanta pensas tai pieni puu, joka kasvaa tavallisesti noin 3–6 metriä korkeaksi. Sen lehdet ovat tummanvihreitä ja muuttuvat syksyllä keltaisiksi tai joskus punaisiksi. Kukat ovat valkoisia ja kehittyvät varsien päissä sijaitseviin, 10–15 cm pitkiin terttuihin. Japaninkletra kukkii keskikesästä loppukesään. Hedelmät ovat tummanruskeita kotia. Japaninkletraa käytetään koristepensaana, ja se on helppohoitoinen. Kylmemmän ilmaston alueilla se on kuitenkin syytä istuttaa suojaisaan paikkaan, sillä laji ei ole erityisen talvenkestävä. == Lähteet == * Missouri Botanical Garden: Clethra barbinervis === Viitteet === == Aiheesta muualla == * Laji.fi: Japaninkletra (Clethra barbinervis) * Trees and Shrubs Online: Clethra barbinervis Luokka:Kletrakasvit
Per Erik Wahlund

Per Erik Wahlund (24. heinäkuuta 1923 Tukholma, Ruotsi– 30. tammikuuta 2009) oli ruotsalainen prosaisti, runoilija, kirjallisuudentutkija ja kriitikko. Hän toimi myös teatteriohjaajana ja Ruotsin radion radioteatterin johtajana. Wahlund kirjoitti tanka-runoja ja käänsi japanilaisia tankoja ruotsiksi sekä kirjoitti Japanista esseeteoksia. ==Lähteet== Luokka:Ruotsalaiset kirjailijat Luokka:Ruotsalaiset kirjallisuustieteilijät Luokka:Ruotsalaiset esseistit Luokka:Ruotsalaiset kielenkääntäjät Luokka:Vuonna 1923 syntyneet Luokka:Vuonna 2009 kuolleet
Mason McTavish

Mason McTavish (s. 30. tammikuuta 2003 Zürich, Sveitsi) on kanadalainen jääkiekkoilija, joka edustaa NHL-seura Anaheim Ducksia. Hän on pelipaikaltaan keskushyökkääjä ja laukoo vasemmalta. Ducks varasi McTavishin ensimmäisellä kierroksella koko varaustilaisuuden kolmantena pelaajana vuoden 2021 varaustilaisuudessa. https://www.nhl.com/ducks/news/ducks-nab-mctavish-with- third-overall-pick-of-nhl-draft/c-325760130 Masonin isä Dale McTavish on entinen jääkiekkoilija ja Mason syntyi Sveitsissä, kun hänen isänsä pelasi Sveitsin liigan Rapperswil-Jona Lakersin joukkueessa. == Pelaajaura == McTavish varattiin vuoden 2019 OHL-varaustilaisuudessa Peterborough Petesiin, samaan juniorijoukkueeseen, jossa hänen isänsä oli pelannut. McTavish siirtyi Sveitsin toiseksi korkeimman sarjatason EHC Oltenin joukkueeseen, kun OHL- kausi peruttiin koronaviruspandemian vuoksi. Anaheim Ducks varasi McTavishin vuoden 2021 varaustilaisuudessa ensimmäisellä kierroksella kolmantena varauksena. McTavish allekirjoitti elokuussa 2021 kolmen vuoden tulokassopimuksen Ducksin kanssa. 14\. lokakuuta McTavish teki NHL- debyytissään maalin Winnipeg Jetsiä vastaan, ja 18 vuoden ja 256 päivän ikäisenä hänestä tuli Ducksin seurahistorian nuorin maalintekijä. Samana syksynä hän pelasi AHL-farmiseura San Diego Gullsissa, ja palasi hetkeksi takaisin OHL:ään Peterborough Petesiin. Hän pelasi Petesissä viisi ottelua, ja tammikuussa 2022 hänet kaupattiin kertaalleen Hamilton Bulldogsiin. Kauden 2022–2023 McTavish pääsi aloittamaan Anaheim Ducksin vakiokokoonpanossa. == Maajoukkueura == McTavish edusti ensimmäisen kerran Kanadan alle 18-vuotiaiden maajoukkuetta Texasissa pidetyissä MM-kilpailuissa 2021. Hän oli turnauksen pistepörssin viides viidellä maalilla ja kuudella syöttöpisteellä, kun Kanada voitti kultaa. Myöhemmin samana vuonna hänet valittiin U20-joukkueeseen nuorten MM-kilpailuihin 2022. Turnaus kuitenkin keskeytettiin muutaman pelatun ottelun jälkeen koronavirustartuntojen vuoksi. McTavish valittiin Kanadan jääkiekkomaajoukkueeseen talviolympialaisiin 2022. McTavish pelasi turnauksessa Kanadan ykkösketjussa Eric Staalin ja Josh Ho-Sangin kanssa, mutta joukkueen menestys jäi heikoksi ja Kanada putosi puolivälierissä. Kansainvälinen Jääkiekkoliitto päätti järjestää perutut nuorten MM-kilpailut elokuussa 2022 uudestaan, ja tällä kertaa McTavish valittiin joukkueen kapteeniksi, kun Kaiden Guhle ei voinut osallistua. Kanadan joukkue eteni turnauksessa loppuotteluun Suomea vastaan. Yksi loppuottelun dramaattisimpia hetkiä koettiin jatkoajalla, kun McTavish torjui Topi Niemelän laukauksen mailallaan ilmasta, käytännössä maaliviivan kohdalta, ja vain minuutteja myöhemmin Kanada voitti ottelun ja kultamitalin jatkoajalla. McTavish voitti turnauksen maali- ja pistepörssin, ja hänet valittiin turnauksen arvokkaimmaksi pelaajaksi. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2003 syntyneet Luokka:Elävät henkilöt
Joulun kanssas jaan

Joulun kanssas jaan on suomalaisen Haloo Helsinki! -yhtyeen joululaulu, jolla esiintyy myös Hannu Norjasen johtama poikakuoro Cantores Minores. Se on yhtyeen ensimmäinen kappale, jolla on mukana vierailija. Kappaleen ovat säveltäneet yhtyeen jäsenet Jere Marttila sekä Leo Hakanen. Sen on sanoittanut laulaja Elli Haloo. Kappale julkaistiin singlenä 1. joulukuuta 2017 ja soitettiin livenä ensimmäistä kertaa seuraavana päivänä yhtyeen Hulluuden highway -areenakiertueen päätöskeikalla Helsingin Hartwall Arenalla. Sen musiikkivideo julkaistiin 8. joulukuuta 2017. Videon on ohjannut, kuvannut ja leikannut Herra Ylppö. Tekijänoikeusjärjestö Gramexin selvityksen mukaan ”Joulun kanssas jaan” oli vuonna 2018 Suomen yksityisten radioiden neljänneksi soitetuin joululaulu ja soitetuin suomalainen joululaulu. Sitä oli soitettu radioissa 555 kertaa mittausaikana. Kappaleen paras sijoitus Suomen virallisella singlelistalla on ensimmäinen sija vuoden 2022 ensimmäisellä listalla. Radiolistalla se on saavuttanut toisen sijan joulun aikaan sekä vuonna 2019 että vuonna 2020. == Listasijoitukset == Lista Sijoitus Lähde Suomen virallinen singlelista 1. Radiolista 2. == Lähteet == == Aiheesta muualla == * Luokka:Vuoden 2017 kappaleet Luokka:Haloo Helsinki! -yhtyeen kappaleet Luokka:Suomalaiset joululaulut
Roger Vailland

Roger Vailland (1907 Acy-en-Multien, Ranska – 1965 Meillonnas, Ranska) oli ranskalainen kirjailija. Kirjailijana hän aloitti surrealistina ja perusti 1927 suuntaa edustavan lehden Le Grand jeu. Toisen maailmansodan aikana hän oli sotakirjeenvaihtaja ja toimi vastarintaliikkeessä. Hän kuului 1952–1956 kommunistiseen puolueeseen. Vailland sai esikoisromaanistaan Drôle de jeu (1945) Goncourt-palkinnon 1958. Teos kuvaa vastarintaliikettä ironisesti. Hemingway-vaikutteisissa romaaneissa näkyy Vaillandin oma historiallinen ja poliittinen tausta. ==Palkinnot ja tunnustukset== * Goncourt-palkinto 1958 esikoisromaanista Drôle de jeu (1945) ==Suomennetut teokset== * 325.000 frangia (325.000 frances), suom. Leila Adler. Helsinki: Kansankulttuuri 1956 * Laki (La loi), suom. Niilo Pakarinen. Jyväskylä: Gummerus 1958 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1907 syntyneet Luokka:Vuonna 1965 kuolleet
Isosyanidit

Isosyanidit eli isonitriilit tai karbyyliamiinit ovat orgaanisia yhdisteitä, joille tunnusomainen funktionaalinen ryhmä on R-N≡C, missä R on orgaaninen ryhmä. Isosyanideja käytetään orgaanisen kemian synteeseissä. ==Ominaisuudet== Isosyanidit ovat huoneenlämpötilassa nesteitä tai molekyylimassan kasvaessa kiinteitä aineita. Yhdisteet ovat veteen liukenemattomia mutta liukenevat orgaanisiin liuottimiin. Isosyanidien rakenteessa esiintyy resonanssia ja kaksi tärkeintä muotoa ovat karbenoidimuoto ja ylidimuoto, joista karbenoidi on stabiilein. Ryhmän yhdisteet reagoivat useilla tavoilla ja voivat reagoida niin nukleofiileina kuin elektrofiileinakin sekä sykloadditioilla. Isosyanidit hydrolysoituvat veden vaikutuksesta amiineiksi ja muurahaishapoksi happamissa oloissa, mutta ovat stabiileja emäksisissä olosuhteissa. Aineet reagoivat useilla monikomponenttireaktioilla kuten Passerini- ja Ugi-reaktioilla. Useat metallit muodostavat komplekseja isosyanidien kanssa. Erityisesti molekyylimassaltaan pienillä isosyanideilla (alle 10 hiiliatomia) on erittäin voimakas epämiellyttävä haju. Suurikokoisemmat yhdisteet ovat hajuttomia ja osalla on hedelmäinen tuoksu. ==Valmistus== Isosyanidien valmistamiseen on useita menetelmiä. Niitä ovat esimerkiksi hopeasyanidin ja alkyylihalidin reaktio, formamidien ja fosgeenin tai fosforyylikloridin reaktio. ==Lähteet== ==Aiheesta muualla== Luokka:Orgaaniset yhdisteet
Venäjänjuuri

Venäjänjuuri eli venäjänaralehti (Eleutherococcus senticosus) on araliakasveihin kuuluva koriste- ja rohtokasvina tunnettu pensas. Se on tunnettu myös "Siperian ginsenginä", jonka juuresta valmistettua rohdosta käytetään erityisesti Kiinassa ja Venäjällä. Laji on sukua saman heimon ginsengjuurille (Panax). Venäjänjuuri kasvaa 1,5–2 metriä korkeaksi, kotiseudullaan jopa viisi metriä korkeaksi. Pensas on piikikäs. Lehdet ovat sormilehdykkäiset. Syksyllä kypsyvät lähes pyöreät, mustat marjatertut ovat koristeellisia.Arboretum Mustila: Eleutherococcus senticosus – venäjänjuuri Venäjänjuuri esiintyy luontaisesti Venäjän Kaukoidässä, Pohjois-Kiinassa, Koreassa ja Japanissa.Plants of the World Online 2021: Eleutherococcus senticosus Viitattu 23.10.2021. Viljeltynä se menestyy Suomessa vyöhykkeillä I–IV. == Lähteet == Luokka:Araliakasvit
Espen Barth Eide

Espen Barth Eide (s. 1. toukokuuta 1964 Oslo) on norjalainen työväenpuolueen poliitikko ja Norjan nykyinen ulkoministeri lokakuusta 2023. Aiemmin hän on toiminut ilmasto- ja ympäristöministerinä, ulkoministerinä, puolustusministerinä sekä ulko- ja puolustusministeriöiden valtiosihteerinä. Hän on istunut suurkäräjillä vuodesta 2017. Eide on koulutukseltaan valtiotieteiden maisteri Oslon yliopistosta. Hän on toiminut tutkijana Norjan ulkopoliittisessa instituutissa. ==Lähteet== ==Aiheesta muualla== * Espen Barth Eide Norjan suurkäräjien nettisivuilla Luokka:Norjan ministerit Luokka:Norjan ulkoministerit Luokka:Norjan puolustusministerit Luokka:Norjan ympäristöministerit Luokka:Vuonna 1964 syntyneet Luokka:Elävät henkilöt
Cavalli

Cavalli on muun muassa seuraavien henkilöiden sukunimi: * Enzo Cavalli (1937–2023), italialainen kolmiloikkaaja * Francesco Cavalli (1602–1676), italialainen säveltäjä * Jean-Michel Cavalli (s. 1959), ranskalainen jalkapalloilija ja jalkapallovalmentaja * Luigi Luca Cavalli-Sforza (1922–2018), italialainen populaatiogeneetikko ja professori * Marta Cavalli (s. 1998) italialainen rata- ja maantiepyöräilijä * Patrizia Cavalli (1947–2022), italialainen runoilija ja kielenkääntäjä * Roberto Cavalli (1940–2024), italialainen muotisuunnittelija * taiteilijanimenä ** Capri Cavanni (s. 1982), kanadalainen pornonäyttelijä (näytellyt myös nimellä Capri Cavalli).
Pyhän Andreaan kirkko (Chew Magna)

Pyhän Andreaan kirkko () on Grade I -luokan suojeltu kirkkorakennus Somersetissa, Englannissa. Se on rakennettu 1100-luvulla. Kirkkomaalla on monumentteja, jotka on erikseen luokiteltu Grade II -kohteiksi. Näitä ovat kirkkomaan risti 1500-luvun alusta, Edgellin hautamonumentti 1700-luvun lopusta, Fowlerin hautakivi 1800-luvulta ja kolmen tunnistamattoman hautamonumentin ryhmä. == Lähteet == Luokka:Grade I -luokan kirkot Somersetissa Luokka:Grade I -luokan rakennukset Bath and North East Somersetin piirissä
Freehold Borough

Freehold Borough on kunta (borough) New Jerseyn osavaltiossa, Yhdysvalloissa. Sen väkiluku oli 12 538 vuonna 2020. Kunta toimii Monmouthin piirikunnan hallintokeskuksena. == Väestö == Vuonna 2020 Freehold Boroughin 12 538 asukkaasta valkoisia oli 70,2 %, mustia 10,3 % ja aasialaisia 1,4 %. Vuonna 2019 49,4 % asukkaista puhui kotonaan jotain muuta kieltä kuin englantia ja 31,1 % asukkaista oli syntynyt ulkomailla. == Kuvia kunnasta == Kuva:MonmouthCountyCourtHouse.jpg|Monmouthin piirikunnan oikeustalo. Kuva:FreeholdSouthSt.jpg|South Street. == Lähteet == == Aiheesta muualla == Luokka:New Jerseyn kunnat
John Wain

John Wain (1925 Stoke-on-Trent, Britannia – 1994 Oxford, BritanniaJohn Wain, Britannica, viitattu 23.10.2021 ) oli brittiläinen kirjailija ja yliopistonopettaja. Ennen vapaaksi kirjailijaksi ryhtymistä hän opetti kirjallisuutta Readingin yliopistossa 1949–1955 ja palasi sitten jälleen kirjailijantyöstä 1967 yliopistouralle. Hän oli 1950-luvun nuoria vihaisia miehiä, mutta huumorinsa vuoksi häntä pidettiin vähemmän vihaisena. Runoilijana hän liittyi The Movement -ryhmään. Hän julkaisi runoja, proosaa, kirjallisuusesseitä, -tutkielmia ja omaelämäkerran. ==Palkinnot ja tunnustukset== * Costa Book Awards (1982) ==Lähteet== Luokka:Brittiläiset kirjailijat Luokka:Vuonna 1925 syntyneet Luokka:Vuonna 1994 kuolleet
Ustekinumabi

Ustekinumabi on biologinen lääke ja Monoklonaalinen vasta-aine jota käytetään crohnin taudin ja haavaisen paksusuolen hoidossa. Ustekinumabia myydään kauppanimellä Stelara, jota valmistaa Jannsen- Cilaghttps://www.ema.europa.eu/en/documents/product-information/stelara-epar- product-information_fi.pdf Ustekinumabi tomii estämällä interleukiinien IL-12 ja IL-13 tomintaa vähentän tulehdusreaktiota.https://www.ncbi.nlm.nih.gov/pmc/articles/PMC2857612/ Ustekinumabi on kela korvattavahttps://www.kela.fi/laake326, ja sitä määrätään silloin, kuin muilla hoitomuodoilla ei ole saavutettu riittävää vastetta. ==Lähteet== Luokka:Lääkkeet